cyanic-selkie/wikianc huggingface dataset:
ინდო-ჩინეთის სასაზღვრო კონფლიქტი (2020)
კონფლიქტის მსვლელობა
9 ივნისს ცნობილი გახდა, რომ ინდოეთმ ა და ჩინეთმა დაიწყეს ჯარის გაყვანა აღმოსავლეთ ლადახკიდან. ამასთან, 15-16 ივნისის ღამეს მოხდა შეიარაღებული შეტაკება ლადაკხის მხარეში. ინციდენტი მოხდა საღამოს გალვანის ხეობაში: ჩინეთმა ინდოეთი დაადანაშაულა საზღვრის გადაკვეთაში, რის გამოც გადაწყდა ცეცხლის გახსნა. ჩინეთის საგარეო საქმეთა სამინისტროს სპიკერის ჩჟაო ლიცზიანის განცხადებით, ინდოეთის ჯარებმა ორჯერ გადაკვეთეს საზღვარი, რის შედეგადაც ჩინელმა სამხედროებმა საპასუხო  ქმედებები წამოიწყეს.
ამ შეტაკების შემდეგ ჩინეთმა და ინდოეთმა  საზღვარზე ჯარები განალაგეს
5 ივლისისთვის მხარეები შეთანხმდნენ, რომ მხარეების საკონტაქტო ხაზზე ჯარების განლაგების პროცესი დასრულდებოდა რაც შეიძლება მალე; ინდოელმა და ჩინელმა სამხედროებმა დაიწყეს ლადაკხის დროებითი სტრუქტურების დემონტაჟი და საკონტაქტო ხაზიდან ქვედანაყოფების გაყვანა.
ინდოეთის თავდაცვის სამინისტროს ცნობით, 30 აგვისტოს ღამეს, ლადაკხის სასაზღვრო რეგიონში, პანგონგცის ტბის სანაპიროზე მოხდა ახალი შეტაკება ჩინეთის ჯარებთან; გავრცელდა ინფორმაცია, რომ ინდოეთის მხარემ მიიღო ზომები პოზიციების გასამყარებლად და არ მისცა ჩინეთს საშუალება "ცალმხრივად შეცვალოს ვითარება". ინდოეთმა ჩინეთი დაადანაშაულა საზღვარზე "პროვოკაციულ მოძრაობებში" ("PLA- ს მოქმედებები პანგო ტკოს სამხრეთ სანაპიროზე ... ჩვენ მივიღეთ ზომები ჩვენი პოზიციების გასამყარებლად და ჩავშალეთ ჩინეთის განზრახვები ერთპიროვნულად  შეეცვალა ადგილზე მდგომარეობა“.
ნიუ დელი დარწმუნებულია, რომ პეკინი ცდილობს შეცვალოს სტატუს ქვო და ჩაშალოს მოლაპარაკებები ტერიტორიული დავის მოგვარების საკითხზე (ამავე დროს, ჩინეთი უარყოფს რაიმე სახის დარღვევას და ექსპერტები მიუთითებენ ჩინური მხარის სურვილზე, რომ თავიდან აიცილონ პერიფერიული კონფლიქტები შეერთებულ შტატებთან დაპირისპირების ფონზე) 31 აგვისტოს ჩინეთის სამხედრო ოპერაციების  დასავლეთის სარდლობის ოფიციალურმა წარმომადგენელმა კომენტარი გააკეთა ჩინეთ-ინდოეთის საზღვარზე არსებულ ვითარებაზე: ინდოეთმა დაარღვია მიმდებარე ტერიტორიებზე მიღწეული შეთანხმებები, რადგან მისმა ჯარებმა უკანონოდ გადაკვეთეს სასაზღვრო ზოლი და რეგიონში დაძაბულობის პროვოცირება მოახდინეს (საუბარია ჰუნანის სანაპიროზე არსებულ ტერიტორიებზე და ახლომდებარე რეცინის მთის უღელტეხილზე)
საერთაშორისო რეაქცია
აშშ-ს სახელმწიფო მდივანმა მაიკ პომპეომ ჩინეთი დაადანაშაულა აგრესიაში ინდოეთის საზღვარზე მომხდარ ინციდენტთან დაკავშირებით.
ევროკავშირმა და გაერთიანებული ერების ორგანიზაციამ მოუწოდეს მხარეებს კონფლიქტის მშვიდობიანი გზით მოგვარებისაკენ.
შედეგები
ინდოეთმა პაკისტანს მოსთხოვა საელჩოს თანამშრომელთა რაოდენობის განახევრება, იმ მოტივით, რომ ისინი ჯაშუშობით იყვნენ დაკავებულნი. ასევე  გეგმაშია ინდოეთის მისიის შემცირება ისლამაბადში.
კონფლიქტის შემდეგ, ინდოეთმა აკრძალა 59 ჩინური პროგრამა, მათ შორის პოპულარული სოციალური ქსელი TikTok, ეროვნული უსაფრთხოების და საზოგადოებრივი წესრიგის საფრთხეების გამო. მოგვიანებით ინდოეთმა აკრძალულ სიას კიდევ 47 ჩინური პროგრამა დაამატა.
ინდოეთის კრიკეტის უმაღლესმა ლიგამ გააუქმა კონტრაქტი ჩინეთის სმარტფონების მწარმოებელ Vivo– სთან საზოგადოების ზეწოლის ქვეშ.
ანტიჩინური განწყობილების ფონზე, ინდოეთის ბაზარზე ჩინური სმარტფონების გაყიდვების წილი 81% -დან 72% -მდე შემცირდა 2020 მესამე კვარტალში.
სქოლიო
კატეგორია:სასაზღვრო კონფლიქტები კატეგორია:2020 წლის კონფლიქტები კატეგორია:ინდოეთ-ჩინეთის კონფლიქტები
ნებროთიანი
ნებროთიანი — ნებროთის შთამომავალი, სპარსი.
ქართლის ცხოვრების მიხედვით ცნობილია რომ იბერიის მეფეები მირიან III-დან ბაკურ V-მდე იყვნენ ხოსროვან დინასტიის შთამომავლები, ანუ იგივე ნებროთიანები.
ხოსროვან დინასტიის მეფე ვახტანგ გორგასალი საკუთარ თავს ნებროთიანს უწოდებდა:
სქოლიო
კატეგორია:სპარსული დინასტიები
სანტა-ლუსიას რაიონი (ლამპა)
სანტა-ლუსიას რაიონი (Distrito de Santa Lucía) — რაიონი პერუში, პუნოს რეგიონის ლამპის პროვინციაში. მდებარეობს ზღვის დონიდან 4 025 მეტრზე. 2007 წლის მონაცემებით, მოსახლეობა 8 130 ადამიანს შეადგენდა, სიმჭიდროვე 5.1 ადამიანი კმ²-ზე. ფართობი 1 595 კმ²-ია.
რესურსები ინტერნეტში
კატეგორია:პუნოს რეგიონის რაიონები კატეგორია:ლამპის პროვინციის რაიონები
მატუპა
მატუპა (Matupá) — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 280 მეტრზე. მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კოლიდერის შემადგენლობაში.
2010 წლის მონაცემებით, მოსახლეობა 14 174 ადამიანს შეადგენდა, მოსახლეობის სიმჭიდროვე 2.71 კმ²-ზე. ფართობი 5 239 კმ²-ია.
რესურსები ინტერნეტში
კატეგორია:მატუ-გროსუს შტატის მუნიციპალიტეტები
შაფლარი
შაფლარი (Şaplar) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ქალბაჯარის რაიონის სოფლები
ალმალი (დაშქესანი)
ალმალი (Almalı) — სოფელი აზერბაიჯანში,  დაშქესანის  რაიონში. მოსახლეობის რაოდენობა  —  155   კაცი.
რესურსები ინტერნეტში
კატეგორია:დაშქესანის რაიონის სოფლები
კუწახტის ამაღლების ეკლესია
კუწახტის ამაღლების ეკლესია — ეკლესია ახმეტის მუნიციპალიტეტის სოფელ კუწახტაში. მდებარეობს სოფლის ჩრდილოეთით, ტყიან ბორცვზე. განეკუთვნება შუა საუკუნეებს.
სარიდაში
სარიდაში (Sarıdaş) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ქალბაჯარის რაიონის სოფლები
კუწახტის ამაღლების ეკლესია
შემორჩენილია აფსიდის მცირე ნაწილი (სიმაღლე 1,3 მ), რომელშიც ერთი სწორკუთხა ნიშია და ჩრდილოეთ კედლის ნაშთი. ეკლესია ნაგები ყოფილა ნატეხი ქვითა და კირის დუღაბით. ეკლესიის სამხრეთით 7 მეტრზე კედლის ნაწილია შემორჩენილი.
რესურსები ინტერნეტში
კატეგორია:ახმეტის მუნიციპალიტეტის ტაძრები
რენატა ლოთარინგიელი
რენატა ლოთარინგიელი (Renata von Lothringen, დ. 20 აპრილი, 1544 — გ. 22 მაისი, 1602) — ფრანსუა I ლოთარინგიელისა და კრისტინა დანიელის შუათანა შვილი. ბავარიის ჰერცოგინია 1579–1597 წლებში როგორც ვილჰელმ V-ის მეუღლე.
როსტოვის ტელეანძა
როსტოვის ტელეანძა ( Ростовская телебашня) — ტიპური სატელევიზიო და რადიო ანძა. მდებარეობს დონის როსტოვის რკინიგზის რაიონში ბარიკადების ქუჩაზე. ტელეანძა არის როსტოვის ყველაზე მაღალი ნაგებობა. მისი სიმაღლე შეადგენს 195 მეტრს. მისი მოქმედების ზონაში შედის როსტოვის აგლომერაცია 2,2 მლნ მოსახლეობით და მოიცავს ისეთ მსხვილ ქალაქებს როგორცაა ბატაისკი, აზოვი და აქსაი.
რენატა ლოთარინგიელი
ბიოგრაფია
რენატას ბავშვობაშივე აღწერდნენ როგორც ძალიან ლამაზ და სასრუველ სარძლოს. 1558 წელს პირველი ცოლის სიკვდილის შემდეგ, პრინცმა ვილჰელმ ორანჟელმა მისი ხელი ითხოვა. რენატას დედას, კრისტინა დანიელს ეს შეთავაზება მოეწონა, რაც 1559 წელს დადებულმა კატო-კამბრეზის ზავმაც გაამყარა, თუმცა ამ ქორწინებას ესპანეთის მეფე ფილიპე II-მ შეუშალა ხელი. კრისტინამ უარი თქვა რენატასა და ინგლისის პრინცის ქორწინებაზე, ასევე უარი თქვა ესპანეთის პრინც დონ კარლოსზე ქორწინებაზე.
1561 წელს რენატას დედამ მისი დაქორწინება დანიისა და ნორვეგიის მეფე ფრედერიკ II-ზე განიზრახა. თუმცა 1563 წელს შვედეთსა და დანიას შორის დაწყებულმა შვიდწლიანმა ომმა საქორწინო მოლაპარაკებები ჩაშალა. 1565 წლიდან 1567 წლამდე კრისტინა დანიელი რენატასა და შვედეთის მეფე ერიკ XIV-ს ქორწინებასთან დაკავშირებულ მოლაპარაკებებს აწარმოებდა. გეგმა იყო, რომ ქორწინების შემდეგ შვედები დახმარებოდნენ კრისტინას, დანიის ტახტიდან ჩამოეგდოთ ორივესთვის არასასურველი ფრედერიკ II და ტახტზე თავად კრისტინა დაესვათ. ამას მხარს შვედი დიდებულები და თავად ერიკიც უჭერდა.
თუმცა საღვთო რომის იმპერატორმა ფერდინანდ I-მა ჩაშალა ეს ქორწინება. მისი განცხადებით კრისტინას პრეტენზიებს შესაძლოა დიდი ომი და ევროპაში ბალანსის დარღვევა მოჰყოლოდა. შვედებთან მოლაპარაკება ბოლოს მაშინ დასრულდა, როცა 1567 წელს ერიკმა ცოლად თავისი საყვარელი კარინ მაანსდოტერი შეირთო.
როსტოვის ტელეანძა
ისტორია
ტელემაუწყებლობის ეპოქა დონის როსტოვის ტერიტორიაზე 195 მეტრიანი ტელეანძის მშენებლობის შემდეგ დაიწყო. ანძა ააწყო მოსკოვის მეტალის კონსტრუქციების ინსტიტუტმა. მისი მშენებლობა მიმდინარეობდა ორი წელი და დასრულდა 1958 წლის 2 აპრილს. საცდელი ტელემაუწყებლობა დაიწყო უკვე მეორე დღეს 1958 წლის 30 აპრილიდან. 1969 წლიდან ტელევიზია ფერად მაუწყებლობაზე გადავიდა. 1992 წელს ანძაზე გაჩნდა ხანძარი, რის შედეგადაც დაიწვა კაბელები და ტრანსფორმატორი. ავარიამ გამოიწვია ტელემაუწყებლობის შეწყვეტა 12 საათის განმავლობაში.
თანამედროვე მდგომარეობა
გისოსებიანი ფოლადის სტრუქტურა დგას ბეტონის ოთხ საყრდენზე. ტელეანძა მონაცვლეობით შეღებულია წითელი და თეთრი საღებავით. ღამე ანძის განათება ხდება ლაზერების გამოყენებით.
რენატა ლოთარინგიელი
ბიოგრაფია
საბოლოოდ 1568 წლის 22 თებერვალს რენატა დაქორწინდა თავის გარე ბიძაშვილ ვილჰელმ ვიტელსბახზე, რომელიც ბავარიის ტახტის მემკვიდრე იყო. საქორწინო ცერემონიალი გაიმართა მიუნხენში და გაგრძელდა 18 დღე.
მიუხედავად ძალიან პომპეზური ქორწილისა რენატა და ვილჰელმი საქველმოქმედო და თავმდაბალ ცხოვრებას მიჰყვნენ. რენატა ზრუნავდა და ეხმარებოდა ავადმყოფებს, ღარიბებსა და სასულიერო პირებს. მის ამ საქმიანობას ქმარი ბოლომდე უჭერდა მხარს.
როსტოვის ტელეანძა
თანამედროვე მდგომარეობა
ჯერ კიდევ 2000-იან წლებში ჟურნალისტები წერდნენ, რომ ტელეანძას ესაჭიროება სასწრაფო რემონტი. მისი გადახრა სიმძიმის რერძიდან ხუთჯერ აღემატება ნორმას.
ალტერნატივები
1998 წელს დონის როსტოვის ქალაქთმშენებლობის საბჭომ მოიწონა როსტოველი სერგეი კივენკოს იდეა, რომელმაც შეიმუშავა ახალი სატელევიზიო ანძის პროექტი, რომელსაც უწოდა „პენტაშპილემი“. პენტაშპილის სიმაღლე 315 მეტრი უნდა ყოფილიყო. მშენებლობისათვის გამოიყო ადგილი ყოფილი აეროპორტის რაიონში. მაგრამ 1999 წლის მარტში ქალაქის ინჟინერთა საბჭომ დახურა კივენკოს პროექტი.
რენატა ლოთარინგიელი
ბიოგრაფია
1579 წლის 24 ოქტომბერს გარდაიცვალა მისი მამამთილი, რითაც იგი ბავარიის ჰერცოგინია გახდა. 1597 წელს კი მისი მეუღლე გარდაიცვალა. 1602 წელს თავად რენატაც გარდაიცვალა 58 წლის ასაკში. მასზე შეყვარებულმა ხალხმა იგი წმინდანად შერაცხა, თუმცა ეკლესიას იგი ოფიციალურად არ უღიარებია და არ შეურაცხავს როგორც წმინდანი.
როსტოვის ტელეანძა
ალტერნატივები
2002 წელს კივენკო პროექტს მეორედ მიუბრუნდნენ. პროექტით დაინტერესდნენ სერიოზული ინვესტორები. მთელი მშენებლობის საერთო ღირებულება შეფასდა 60-დან 90-მდე მილიონ დოლარად.
სქოლიო
კატეგორია:რუსეთის ტელეანძები კატეგორია:დონის როსტოვის ღირსშესანიშნაობები
რენატა ლოთარინგიელი
ბიოგრაფია
დღეისათვის დანიის დედოფალი მარგარეტე II, ნორვეგიის მეფე ჰერალდ V და შვედეთის მეფე კარლ XVI არიან რენატას პირდაპირი შთამომავლები. აგრეთვე მისი შთამომავალი იყო ავსტრია-უნგრეთის იმპერატორი ფრანც იოზეფ I და ასევე მაქსიმილიან I.
ლიტერატურა
კატეგორია:დაბადებული 20 აპრილი კატეგორია:დაბადებული 1544 კატეგორია:გარდაცვლილი 22 მაისი კატეგორია:გარდაცვლილი 1602 კატეგორია:ბავარიის ჰერცოგინიები
ბაღაცსარი
რესურსები ინტერნეტში
კატეგორია:სომხეთის მთები
სტარი-ვარიაში
სტარი-ვარიაში (Старый Варяш; Иҫке Вәрәш) — სოფელი რუსეთში, ბაშკირეთში, იანაულის რაიონში. მიეკუთვნება სტაროვარიაშის სოფსაბჭოს. რაიონულ ცენტრ იანაულიდან განლაგებულია 38 კილომეტრში, ხოლო უახლოეს რკინიგზის სადგურ იანაულიდან 38 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 285 ადამიანი. მოსახლეობის უმრავლესობას უდმურტები შეადგენენ.
სქოლიო
კატეგორია:იანაულის რაიონის სოფლები
წითელკუდა ჯაფარა
წითელკუდა ჯაფარა (Perisoreus infaustus) — ფრინველი ყორნისებრთა ოჯახისა.
მისი სხეულის სიგრძეა 24–31 სმ, მასა 60–101 გ. ნისკარტი შედარებით მოკლე, მოკაუჭებული და ძირში ფართოა. თავზე არსებული წაგრძელებული ბუმბულები დაბალ ქოჩორს წარმოქმნიან; ფრთები ბლაგვია; კუდი მომრგვალებული. გალო შედარებით წვრილი და გრძელია; ბრჭყალები დიდი, მოღუნული და ბასრი. შებუმბვლა ხშირი, ფაფუკი. შეფერილობაში ჭარბობს რუხი, მურა და ჟანგმიწოვანი ტონები; „ქუდი“ მუქი ყავისფერი, ნიკაპი მოთეთრო, ფრთები და საჭის ბუმბულის შუა წყვილი მორუხო-მურა, კუდის დანარჩენი და მომქნევი ბუმბულები, აგრეთვე ფრთებზე არსებული ლაქები ინტენსიურად წითური. ნისკარტი და ფეხები შავია.
წითელკუდა ჯაფარა სახლობს ევრაზიის ტაიგის ზონაში; სკანდინავიასა და ლატვიიდან აღმოსავლეთ ჩუკოტკამდე, პრიმორიემდე და სახალინამდე; არეალის სამხრეთ ნაწილში მთის ტყეებით აღწევს სტეპის ზონაში. უპირატესობას ანიჭებს მუქწიწვოვან და ლარიქსის ტყეებს. მკვიდრია, თუმცა ტაიგის ჩრდილოეთი ნაწილიდან ზამთარში სამხრეთისაკენ მომთაბარეობს.
ყოვლისმჭამელია; ზაფხულში იკვებება მწერებით, ობობებითა და მცირე ზომის ხერხემლიანი ცხოველებით, წელიწადის დანარჩენ დროს რაციონის მთავარ ნაწილს თესლები, კენკრა და ლეში შეადგენს; შესაძლოა შექმნას საკვების მარაგიც.
გამრავლების პერიოდი ძალიან ადრე იწყება, ჯერ კიდევ უწყვეტი თოვლის საფარისა და უარყოფითი ტემპერატურის დროს. ბუდე სქელკედლიანი, ძირს დაგებულია ბუმბული და ბეწვი, ჩვეულებრივ კარგად დახურულია ხის ვარჯის ტანისპირა მხრიდან, მდებარეობს მიწიდან 2–6 მეტრის სიმაღლეზე. დედალი დებს 2–5 (უფრო ხშირად 3–4) კვერცხს, კრუხობს ორივე მშობელი 19–20 დღის განმავლობაში; ბარტყები გამოჩეკიდან 21–24 დღეში ტოვებენ ბუდეს. ისინი დაახლოებით ერთი წლის მანძილზეც შეიძლება დარჩნენ მშობლების ტერიტორიაზე. წელიწადში ერთხელ მრავლდებიან.
სქოლიო
კატეგორია:წითელკუდა ჯაფარა
ავთანდილ რცხილაძე
ავთანდილ რცხილაძე (დ. 19 ივნისი, 1939) — ქართველი პოლიტიკოსი.
დაამთავრა თბილისის ვანო სარაჯიშვილის სახელობის სახელმწიფო კონსერვატორია. 1966 წელს დაამთავრა თბილისის რკინიგზის ტექნიკუმი. სხვადასხვა წლებში იყო ამიერკავკასიის რკინიგზის სამმართველოს ელექტრომექანიკოსი, თბილისის №26 პროფესიულ-ტექნიკური სასწავლებლის საწარმოო სწავლების ოსტატი, თბილისის მეტროპოლიტენის მექანიკოსი, თბილისის ვასო აბაშიძის სახელობის მუსიკალური თეატრის მსახიობი, თელავის სამუსიკო სასწავლებლის პედაგოგი. საქართველოს ჰელსინკის კავშირის გამგეობის წევრი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
რესურსები ინტერნეტში
კატეგორია:დაბადებული 19 ივნისი კატეგორია:დაბადებული 1939 კატეგორია:საქართველოს რესპუბლიკის I მოწვევის უზენაესი საბჭოს წევრები კატეგორია:თბილისის სახელმწიფო კონსერვატორიის კურსდამთავრებულები
ჯორაბუზისებრნი
ჯორაბუზისებრნი (Asilidae) — მწერების ოჯახი ორფრთიანთა რიგისა. აქვთ მოძრავი თავი, დიდი თვალები, მჩხვლეტავი ხორთუმი, მოგრძო მუცელი. მსოფლიოში ცნობილია 4700-ზე მეტი სახეობა. ჯორაბუზისებრნი ფართოდ არიან გავრცელებული ველსა და უდაბნოს ზონაში. კავკასიაში გამოვლენილია 55 გვარის, 161 სახეობა. ჯორაბუზისებრნი მტაცებლები არიან, რითაც ზღუდავენ მავნე მწერების გამრავლებას. კვერცხებს მიწაში დებენ, განვითარება გრძელდება 18 დღე-ღამე. მატლები იკვებებიან მცენარეული ნივთიერებებით. სარგებელი მოაქვთ სოფლის მეურნეობისათვის, რადგან ანადგურებენ მავნე მწერების კვერცხებსა და მატლებს.
რესურსები ინტერნეტში
კატეგორია:ორფრთიანები
The Elder Scrolls IV: Oblivion
The Elder Scrolls IV: Oblivion — მოქმედებითი როლური ვიდეო თამაში ღია სამყაროთი, რომელიც შექმნა Bethesda Game Studios-მა, ხოლო გამოსცა Bethesda Softworks-მა და 2K Games-მა (Take-Two Interactive-ის შვილობილი კომპანია). „Oblivion“ არის „The Elder Scrolls“-ის სერიის რიგით მეხუთე ნაწილი, რომელიც გამოვიდა 2006 წლის მარტში Microsoft Windows-სა და Xbox 360-ის პლატფორმებზე. მობილური ვერსია გამოშვებული იქნა 2006 წლის მაისს, ხოლო PlayStation 3-ის ვერსია — 2007 წლის მარტში. 2006 წლის 21 ნოემბერს გამოვიდა თამაშის პირველი ოფიციალური დამატება „Knights of the Nine“. 2007 წელს ამას მოჰყვა „The Elder Scrolls IV: Oblivion Game of the Year Edition“-ის გამოცემა Windows, Xbox 360-სა და PlayStation 3-ის პლატფორმებზე, რომელიც მოიცავდა ორ დამატებას — „Shivering Isles“ და „Knights of the Nine“. მეხუთე საიუბილეო გამოცემა გამოვიდა 2011 წელს. დაგეგმილი იყო აგრეთვე PlayStation Portable-ის ვერსიის გამოცემა, თუმცა მასზე მუშაობა შეწყდა.
„ობლივიონის“ ისტორია მიმდინრეობს პერსონაჟის გარშემო, რომელიც ცდილობს ხელი შეუშალოს ფანატიკოსთა სექტის „მითური განთიადის“ გეგმის განხორციელებას — გააღოს „ობლივიონის“ სამყროს კარიბჭე და დაეუფლოს იმპერიას. წინამორბედების მსგავსად იგი აგრძელებს ღია სამყაროს ტრადიციებს, რაც მოთამაშეს საშულებას აძლევს გადაადგილდეს თავისუფლად თამაშის სამყაროს ნებისმიერ წერტილში და გადადოს შესასრულებელი ძირითადი დავალებები განუსაზღვრელი ვადით. მოთამაშის მუდმივ მიზანს წარმოადგენს პერსონაჟის უნარ-ჩვევებისა და მახასიათებლების გაუმჯობესება. უნარ-ჩვევები მენიუში წარმოდგენილია ციფრების სახით. თამაშის დასაწყისში მოთამაშე ირჩევს შვიდ ძირითად უნარს. დეველოპერებმა წინა სერიებისგან განსხვავებით აქცენტი სიუჟეტის განვითარებაზე გაამახვილეს.
ობლივიონზე მუშაობა დაიწყო „The Elder Scrolls III: Morrowind“-ის გამოსვლის შემდეგ, 2002 წელს. გრაფიკის დასამუშავებლად Bethesda Softworks-მა გამოიყენა Havok-ის ძრავის გაუმჯობესებული ვერსია, მაღალი დიანამიური დიაპაზონის განათება და პროცედურული გენერირების საშუალება, რამაც დეველოპერებს სხვადასხვა ტერიტორიების სწრაფად შექმნის შესაძლებლობა მისცა. მათ ასევე შეიმუშავეს Radiant A.I.-ის სისტემა, რაც არამოთამაშე პერსონაჟებს აძლევს საშუალებას გააკეთონ არჩევანი, მიიღონ გადაწყვეტილება და მათი ქცევა წინა სერიებთან შედარებით იყოს უფრო კომპლექსური და რთული. თამაშის მუსიკის შექმნაზე მუშაობდა ვიდეო თამაშების განთქმული კომპოზიტორი ჯერემი სოული. ობლივიონმა მიიღო უმაღლესი შეფასებები და ჯილდობი ვიდეო თამაშების მიმოხილველი ჟურნალ-გაზეთებისა და ვებსაიტებისგან, მათ შორის — „წლის თამაშის“ წოდება სხვადასხვა გამომცემლებისგან. ძირითადი შექება წილად ჰხვდა თამაშის ვრცელ სამყაროს, გრაფიკას და არამოთამაშე პერსონაჟების ინტელექტუალურ შესაძლებლობებს. ის ასევე წარმატებული აღმოჩნდა კომერციულადაც — ორი კვირის განმავლობაში გაიყიდა 1.7 მილიონი ასლი, ხოლო დღეის მონაცემით, გაყიდვების სრული რაოდენობა შეადგენს 9.5 მილიონ ეგზემპლარს. „ობლივიონს“ მოჰყვა გაგრძელება „The Elder Scrolls V: Skyrim“ (2011).
გეიმპლეი
ობლივიონი არის როლური ვიდეო თამაში და მოიცავს ღია სამყაროს გეიმპლეის. მოთამაშეს შეუძლია შეასრულოს მეორეხარისხოვანი ქვესტები, ურთიერთობა დაამყაროს არა მოთამაშე პერსონჟებთან, შექმნას საკუთარი პერსონაჟი და იმოგზაუროს სიროდილის პროვინციის ნებისმიერ წერტილში. ობლივიონი არასდროს არ სრულდება და მოთამაშეს შეუძლია განაგრძოს თამაში ძირითადი დავალებების შესრულების შემდეგაც. გეიმპლეი მოიცავს „სწრფად მოგზაურობის“ სისტემას — როდესაც მოთამაშე აღმოაჩენს ახალ ლოკაციას, თამაშის რუკაზე გამოისახება ხატული, რაც იმას ნიშნავს, რომ ნებისმიერ დროს ხატულზე ხელის დაჭერით პერსონაჟი სწრაფად აღმოჩნდება მითითებულ, სასურველ ტერიტორიაზე.
მინი|მარცხნივ|250პქ|პერსონაჟის ინვენტარის ინტერფეისი. პერსონაჟის შექმნა არის ერთ-ერთი წამყვანი ელემენტი ობლივიონში. დასაწყისში მოთამაშე ირჩევს ანთროპომორფულ რასებს, სადაც თითოეული მათგანი გამოირჩევა ინდივიდუალური შესაძლებლობებით და ქმნის მის გარეგნობას სურვილის მიხედვით. ერთ-ერთი მთავარი ელემენტია პერსონაჟის უნარ-ჩვევების განვითარება. უნარების მაჩვენებელი წარმოდგენილია მენიუში ციფრების სახით. პერსონაჟი ყოველ ჯერზე იმატებს დონეებს, მას შემდეგ რაც განავითარებს მის ძირითად უნარებს, საშუალება ეძლევა გააუმჯობესოს ატრიბუტები. ავადმყოფობის დროს ან მოწამვლის შემთხვევაში, ატრიბუტების რაოდენობა მცირდება
თამაშში შესაძლებელია უამრავი უნარის შეძენა, მათ შორის — ბრძოლის, მაგიისა და სტელსის. ბრძოლის უნარის გამოყენება ძირითადად შესაძლებელია ბრძოლაში და ითვალისწინებს აბჯარს, მძიმე შეიარაღებას: დანები, ცულები და დიდი ზომის ჩაქუჩები. მაგიის უნარი გამოიყენება შელოცვების შესასრულებლად, რაც გავლენას ახდენს სხვა ადამიანის გონებაზე, (აუძლურებს ან ანადგურებს მას), მონსტრების გამოსაძახებლად ბრძოლაში და ჭრილობების მოსაშუშებლად. სტელსის უნარს იყენებს საკეტების გაღება-გატეხვისას და ვაჭრობისას, ასევე ბრძოლაში მეტი მოხერხებულობისათვის (მშვილდ-ისარისა და ფარულად თავდასხმის მეშვეობით). საუბრის დროს გავლენას ახდენს ადამიანებზე. . გარდა ამისა, სტელსის უნარი აადვილებს სხვადასხვა საქონლის, მაგალითად, საკეტების გამღების, (რომლის მოპოვება შეიძლება მაღაზიებში) მოძიებას, პერსონაჟების გაქურდვას, მკვდარი ადამინების გაჩხრეკვას, ან სამყაროს სხვადასხვა ადგილებში მოგზაურობას.
თამაშს აქვს როგორც პირველი პირის, ასევე მესამე პირის ხედვის კუთხე, გარდა მობილური ვერსიისა. მოთამაშეს თამაშისას, ნებისმიერ დროს შეუძლია შეცვალოს სირთულის დონე. ეკრანზე მუდმვადაა გამოსახული heads-up display (HUD), რაც იძლევა ინფორმაციას პერსონაჟის ჯანმრთელობის, მაგიისა და ძალის ოდენობაზე, რომელთა განვითარებაც ხდება დონეების ამატების ხარჯზე.
ჯანმრთელობის რაოდენობის დაკარგვის შემთხვევაში, მისი რეგენერაცია შელოცვის, სხვადასხვა ქიმიური ხსნარებისა და დასვენების მეშვეობით ხდება ; მაგიის ოდენობა იცლება შელოცვების გამოყენებისას, თუმცა მისი მომატება შეიძლება სიცოცხლის მატების მსგავსად.
დაღლილობის მაჩვენებლის კლება გავლენას ახდენს პერსონაჟის ეფექტიანობაზე ბრძოლაში, ხოლო მისი რეგენერაცია დასვენების ხსნარების და შელოცვის გამოყენებით ხდება. ობლივიონის სამყაროში ფიგურირებს უამრავი მტერი, მათ შორის სტნდარტული მონსტრები, მაგალითად, ჭინკები და გობლინები, ცხოველები; დათვები და მგლები და ა.შ. მტრები შესაძლებლობებითა და ფიზიკური ძალით განსხვავდებიან ერთმანეთისგან და ამიტომაც იარაღი და ჯავშანი მათ წინააღმდეგ უფრო ეფექტიანი ხდება, როდესაც პერსონაჟი იმატებს დონეებს.
სიუჟეტი
ობლივიონის სიუჟეტი მიმდინარეობს „The Elder Scrolls III: Morrowind“-ის მოვლენებიდან ექვსი წლის შემდეგ, (იგი არ არის მისი პირდაპირი გაგრძელება ) სიროდილში — ტამრიელის პროვინცია, კონტინენტი, სადაც სერიის ყველა თამაშის მოვლენები ვითარდება.
იმპერატორი ურიელ სეპტიმი VII მის დაცვასთან, „ბასრპირიანებთან“ ერთად ჩადის იმპერიის პროვინციის ერთ-ერთ ციხეში, სადაც პატიმრობაში იმყოფება თამაშის მთავარი გმირი, გაურკვეველი დანაშაულის ჩადენისთვის. იმპერატორი და მისი დაცვა ცდილობს დაედრული კულტის „მითური გნთიადისგან“ თავის დაღწევას, რომელმაც უკვე დახოცა იმპერატორის სამი ვაჟი. ურიელ სეპტიმი და „ბასრპირიანები“ თამაშის გმირის საკნის საიდუმლო გასასველის მეშვეობით გადიან კატაკომბებში, რის შემდეგაც მათ თავს ესხმიან „მითური განთიადის“ წევრები. იმპერატორი მთვარ პერსონაჟს ანდობს სამეფო ამულეტს, რომელსაც ატარებდნენ ტამრიელის იმპერატორები და დაავალებს მას, რომ გადასცეს იგი „ბასრპირიანების“ დიდოსტატ ჯოფრის, ხოლო თათავად იმპერატორი იღუპება. მთავარი გმირი ამულეტთან ერთად ახერხებს თავის დაღწევას და აღმოჩნდება სიროდილის სამყაროში.
უილიამ სეპტიმის მემკვიდრეების არარსებობის გამო ინგრევა ბარიერი ობლივიონში — ბოროტების სამეფო სხვა განზომილებაში, რისი მეშვეობითაც, ტამრიელში იჭრებინ დაედრას სახელით ცნობილი მაგიური არსებები და კლავენ და ანადგურებენ ყველაფერს, რაც კი გზად ხვდებათ. მთავარი გმირი ახერხებს ჯოფრის მოძებნას. ჯოფრი მთავარ გმირს ეუბნება, რომ კარიბჭის სამუდამოდ დახურვის ერთადერთი საშუალებაა სამეფო სისხლის მქონე ადამიანის მოძებვნა, ვინც დაიკავებს ტახტს და ამულეტის გამოყენებით დაანთებს დრაკონის ცეცხლს იმპერიულ ქალაქში. როგორც ირკვევა, ასეთი ადამიანი არის ქალაქ კვატჩის მღვდელი სახელად მარტინი — იმპერატორის არაკანონიერი შვილი. კვატჩში ჩასვლისას, პროტაგონისტს ქალაქი დახვდება განადგურებული დაედრას მიერ, ხოლო ქალაქში შესასვლელს ბლოკავს ობლივიონის კარიბჭე. იგი ახერხებს ამ კრიბჭის დახურვას, ნახულობს მარტინს და დაარწმუნებს გაჰყვეს ჯოფრისთან ბეინონის მონასტერში.
დაბრუნებისას იგი გაიგებს მონასტერზე თავდასხმისა და სამეფო ამულეტის მოპარვის შესახებ. პროტაგონისტი თან მიჰყვება მარტინსა და ჯოფრის ღრუბელთა მბრძანებლის ტაძარში („ბასრპირიანების“ ციხესიმაგრე). იქ მარტინს აკურთხებენ იმპერატორად და გადასცემენ ძალაუფლებას, ხოლო მთავარი გმირი მიემგზავრება ამულეტის მოსაძებნად. ინფორმაციის მოძიებით შეაღწევს მითური განთიდის საიდუმლო ბანაკში, მაგრამ განთიადის ლიდერი მანკარ კამორანი პორტალის მეშვეობით ამულეტთან ერთად გაიჩინარდება. მთავარ გმირს მარტინთან მიაქვს წიგნი, რომლითაც შესაძლებელია პორტალის კვლავ გაღება. ამისთვის მან უნდა მოიძიოს დაედრული არტეფაქტი, პირველი იმპერატორის აბჯარი და დიდებული ჯადოსნური ქვა. მათი მოძებნის შემდეგ, მარტინი ეუბნება, რომ უკანასკნელი ინგრედიენტი არის დიდებული სიგილიური ქვა.
ქვის მოძიებით, მარტინი ტაძარში ქმნის პროტალს, სადაც შედის მთავარი გმირი. მონსტრების განადრგურებისა და სხვადასხვა დაბრკოლებების გადალხვის შემდეგ, იგი პირისპირ ხვდება კამორანოს, კლავს მას და აბრუნებს ამულეტს. „ბასრპირიანები“ მიემგზავრებინ იმპერიულ ქალაქში, რათა გააჩაღონ დრაკონის ცეცხლი და დაუსვან წერტილი დაედრას შემოსევას. ამასობაში ქალაქს უტევს დაედრა და განადგურების პრინცი მერუნეს დაგონი. პროტაგონისტი და მარტინი ცეცხლთან მიდიან. მარტინი შუაზე ტეხს ამულეტს, რომ დაუკავშირდეს დროის ღმერთს, დრაკონ აკატოშს და იქცეს მის განსახიერებად. ბრძოლის შემდეგ, მარტინი უკან, ობლივიონში აბრუნებს მერუნეს დაგონს, ხოლო თავად იქცევა დრაკონის დიდ ქანდაკებად.
მარტინი ქრება, ობლივიონის კრიბჭე იკეტება სამუდამოდ, ამულეტი იმსხვრევა, ხოლო იმპერატორის ტახტი ცარიელია. ფინალურ მონოლოგში მარტინი აღწერს მოვლენებს ოპტიმისტურად და ამობს, რომ „ტამრიელის მომავალი ახლა უკვე მთავარი გმირის ხელშია“.
შექმნის ისტორია
მინი|მარცხნივ|250პქ|ახალი ძრავი იყენებდა მაღალტექნოლოგიურ გლობლურ განათებასა და მაღალხარისხიან შეიდერებს, როგორიც არის მაღალი დინამიური დიაპაზონის რენდერინგი. თამაში შექმნა ამერიკულმა კომპანია Bethesda Softworks-მა. Morrowind-ის მსგავსად, ობლივიონის შემქმნელთა ჯგუფის ზედამხედველი იყო კენ როლსტონი. PC-სა და Xbox 360-ის ვერსია გამოსცა კომპანიებმა 2K Games-მა და და ბეთესდამ. შემუშავება დაიწყო 2002 წელს. ოფიციალურად დაანონსდა 2004 წლის სექტემბერს და ცნობილი გახდა დასახელბაც. თავდაპირველად, PC-სა და Xbox ვერსისიის გამოშვება დაგეგმილი იყო 2005 წლის თებერვალს, მაგრამ შემქმნელებმა გადადეს პროექტი 2006 წლის 21 მარტადმე.
ბეთესდამ, ძირითადად, აქცენტი გაამახვილა სიუჟეტისა და რეალისტური პერსონაჟების შემუშავებაზე. წინა სერიებთან შედარებით, Radiant A.I.-ის ტექნოლოგიის წყალობით, მასში შესამჩნევად გამოსწორდა პერსონაჟების ხელოვნური ინტელექტი. გაუმჯობესებულ ფიზიკას ხელი შეუწყო Havok-ის ფიზკურმა ძრავმა. თამაშის გრაფიკა იყო შთამბეჭდავი, რომელიც იყენებდა მღალტექნოლოგიურ გლობალურ განათებასა და მაღალხარისხიან შეიდერებს, როგორიც არის მაღალი დინამიური დიაპაზონის რენდერინგი. სათამაშო ლადშაფტის პროექტირებისთვის ბეთესდამ შექმნა სპეციალური მომზადების პროგრამები, რამაც დააჩქარა თამაშის ტერიტორიების შემუშავება დაწინა სერიებთან შედარებით გაცილებით რეალისტურად გამოიყურებოდა.
კრიტიკის საპასუხოდ, რომ არა მოთამაშე პერსონაჟების ქცევა Morrowind-ში იყო მარტივი, ბეთესდამ სპეციალურად ობლივიონისთვის შექმნა  Radiant A.I.-ის სისტემა. არა მოთამაშე პერსონაჟები დაპროექტებული იქნენ, ისე რომ ისინი დასახული მიზნების მისაღწევად იღებდნენ გადაწყვეტილებებს დამოუკიდებლად. (საკვების მიღება, ძილი, კითხვა, სხვა პერსონაჟებთან კომუნიკაცია და ა.შ.). მაგალითად, თუ NPC-ის მიზანი არის საკვების მოძიება, მან შეიძლება იქურდოს კიდეც, იმ შემთხვევაში, თუ ეს მის ხასიათში ჯდება. ამ განვითარების მექანიკამ საშუალება მისცა ბეთესდას შეექმნა ისეთი არამოთამაშე პერსონაჟები, რომლებსაც შეეძლოთ მონაწილეობის მიღება რთულ ღონისძიებებში.
აუდიო
ობლივიონში პერსონაჟებს ახმოვანებენ ცნობილი მსახიობები, მათ შორის არიან: პატრიკ სტიუარტი, ლინდა კარტერი, შონ ბინი, ტერენს სპეტმპი და სხვები. ხმის პროდუქცია დაამუშავა კომპანია Blindlight-მა. ხმის შესრულებამ მიიღო შერეული მიმოხილვები კრიტიკოსებისგან, თუმცა ზოგიერთმა გამოცემამ უმაღლესი შეფასება დაუწერა. ასევე აღმოჩენილი იქნა შეცდომებიც.
მუსიკის შექმნაზე მუშაობდა ვიდეო თამაშების ცნობილი კომპოზიტორი ჯერემი სოული, რომელსაც მიღებული აქვს ბრიტანული აკადემიის ფილმების ჯილდო და ასევე ინტერაქტიული ხელოვნებისა და მეცნიერების აკადემიის ორი ნომინაცია. ობლივიონის ოფიციალური საუნდტრეკი შედგება 26 კომპოზიციისაგან და გრძელდება 58 წუთი. გამოვიდა 2006 წლის მარტს სოულის ციფრული დისტრიბუციის DirectSong-ის მეშვეობით. სოულმა ასევე შექმნა თამაშის წინა სერიის Morrowind-ის საუნდტრეკი. მოროვინდის მსგავსად, სოულმა გადაწყვიტა შეექმნა რბილი და მინიმალისტური ნაწარმოები, რომელიც ყველასთვის იოლად აღქმადი იქნებოდა.
მარკეტინგი და გამოშვება
თამაშის საჯარო დებიუტი შედგა ლოს-ანჯელესში, 2005 წლის 18 მისს, Electronic Entertainment Expo(E3)-ის გამოფენაზე. ობლივიონმა გამოსვლამდე მიიღო უამრავი ჯილდო სხვადასხვა მიმოხილველებისგან, მათ შორის - "საუკეთესო როლური ვიდეო თამაშის ჯილდო GameSpot-ისგან, "PC-ის საუკეთესო როლური თამაში (IGN) , ასევე ყველაზე პრესტიჟული ჯილდო "საუკეთესო როლური ვიდეო თამაშის" წოდება Game Critics Awards-სგან და სხვა. 2006 წელს Consumer Electronics Show-ზე ნაჩვენები იქნა თამაშის ბოლოს წინა ბილდი, სადაც მოახდინეს მისი ექსტერიერის დემონსტრაცია.
ობლივიონის გამოსვლა ოფიციალურად დაგეგმილი იყო 2005 წლის 22 ნოემბერს PC-სა და Xbox 360 პლატფორმებისთვის, თუმცა შემუშავება გაიწელა და გადაიდო 2006 წლის მარტისთვის. მობილური ტელეფონის ვერსია შეიმუშავა კომპანია Superscape-მა და გამოსცა Vir2L Studios-მა 2006 წლის მაისს. PlayStation 3-ის ვერსია გამოუშვეს შედარებით გვიან, 2007 წლის 20 მარტს ჩრდილოეთ ამერიკაში, ხოლო ევროპაში - 2007 წლის 27 აპრილს. აღნიშნულ კონსოლზე თამაში გამოვიდა რამდენიმე ტექნიკური გაუმჯობესებით, შემცირდა ინტერვალი ჩატვირთვბს შორის, გამოსწორდა ზოგიერთი შეცდომა, დაემატა ახალი შეიდერები. ამ ვერსიას, ასევე თან ერთვოდა დამატება Knights of the Nine, , მაგრამ სხვა დანარჩენ დამატებებს თამაში არ მოიცავდა.
2007 წლის E3-ზე დაანონსდა ობლივიონის წლის თამაშის გამოცემის გამოშვება. ევროპასა და ჩრდ. ამერიკაში გამოიცა 2007 წლის სექტემბერს Xbox 360-სა და PC-თვის, ხოლო PS3-ზე - 2007 წლის ოქტომბერს. ავსტრალიაში თამაში გამოუშვეს 2007 წლის სექტემბერს Xbox 360-სა და PC-ზე, PS3-ზე - 2007 წლის დეკემბერს. ასევე 2009 წლიდან თამაშის შეძენა შესაძლებელია Steam-ის მეშვეობით. 5 წლის საიუბილეო გამოცემის რელიზი შედგა 2011 წლის ივლისს ჩრდილოეთ ამერიკაში, ხოლო ორი თვის შემდეგ - ევროპაში.
დამატებები
გამოსვლიდან რამდენიმე თვის შემდეგ, 2006 წლის 3 აპრილს ბეთესდამ გამოუშვა მცირე ზომის გადმოტვირთვადი კონტენტი (DLC), რაც  ხელმისაწვდომი იყო მისი საიტისა და  Xbox Games Store-ის მეშვეობით. მოთამაშეები ენთუზიაზმით იყვნენ განწყობილები პროდუქტის დაბალი ღირებულების გამო. ზოგიერთმა მომხმარებელმა უკმაყოფილება გამოთქვა ცხენის უმნიშვნელო ჯავშანში ფულის გადახთისთვის. ჰაინსმა დაარწმუნა პრესა, რომ ბეთესდა არ აპირებს მკაცრი პასუხი გასცეს მომხმარებელთა კრიტიკას. ცოტა მოგვიანებით, 2006 წლის ბოლოს გამოვიდა ახალი DLC, რაც დადებითად მიიღო სათამაშო პრესამ. ამას 2007 წლის 15 ოქტომბერს მოჰყვა კვლავ მცირე ზომის DLC-ის გამოშვება.
The Elder Scrolls IV: Knights of the Nine არის ობლივიონის ოფიციალური დამატება, გამოსული 2006 21 ნოემბერს. მისი შეძენა Xbox 360-ის მომხმარებლთათვის შესაძლებელი იყო Xbox Live marketplace-ის მეშვეობით, ხოლო PC-ის მომხმარებელთათვის - საცალოდ. დამატება შეიმუშავა და გამოსცა Bethesda Softworks-მა. სიუჟეტი მიმდინარეობს მთავარი გმირის გარშემო, რომელიც ცდილობს ჯადოქარი მეფის, უმარილის დამარცხებას ტამპლიერების დაკარგული რელიქვიების პოვნის მეშვეობით. მიუხედავად იმისა, რომ უმნიშვნელო ცვილება იქნა შეტანილი თამაშის მექანიკაში, რეცენზეტებმა გააკრიტიკეს იგი მოკლეხნიანობის გამო, თუმცა შეაქეს სიუჟეტი
გამოცემები
გამოიშვა რამდენიმე გამოცემადად, ერთმანეთისგან განსხვავებული შიგთავსით :
სტანდარტული გამოცემა
სტანდარტული გამოცემა მოიცავს შემდეგს:
საკოლექციო გამოცემა
საკოლექიო გამოცემა გამოვიდა პერსონალური კომპიუტერისა და Xbox 360-ისთვის და სტანდარტული ბოქს-სეტაციის გარდა შედგება დამატებით ბონუსებისგან :
წლის თამაშისა და ოქროს გამოცემები
The Elder Scrolls IV: Oblivion ოქროს გამოცემა გამოვიდა 2007 წლის 28 დეკემბერს პერსონალური კომპიუტერებისთვის. იგი მოიცავს ორივე დამატებას Shivering Isles-სა და Knights of the Nine. წლის თამაშის გამოცემა გამოუშვეს ცოტათი მოგვიანებით და თან ახლავს ორივე დამატება.
საიუბილეო გამოცემა
2011 წლის 12 ივლისს თამაშის 5 წლის იუბილესთან დაკავშირებით, ჩრდილოეთ ამერიკაში გამოვიდა სპეციალური საიუბილეო გამოცემა შეზღუდული რაოდენობით პერსონალური კომპიუტერებისთვის, PlayStation 3-სა და Xbox 360-ისთვის. ბოქს-სეტაციაში შედის :
კრიტიკოსების შეფასება
ობლივიონმა მიიღო უმაღლესი შეფასებებები კრიტიკოსებისგან. მიმოხილველებმა, ძირითადად, შეაქეს მისი შთამბეჭდავი გრაფიკა, მიმზიდეველი თამაშის სამაყარო და არა მოთამაშე პერსონჟების ხეოვნური ინტელექტი. Eurogamer-ის რედაქტორმა კრისტან რიდმა განაცხადა, რომ "თამაში წარმატებით აერთიანებს RPG, სათავგადასავლოსა და მოქმდებით ჟანრებს". გრეგ კასავინი GameSpot-დან წერდა: “ Morrowind-თან შედარებით, რომელიც იყო საუკეთესო როლური თამაში იმ წელს, ობლივიონი გაცილებით მაღალ დონეზე დგას, იმდენად რამდენადაც, რომ ისინი, ვინც საერთოდ არ არიან დაინტერესებულები როლური თამაშებით ძნელად თუ გაუწევენ მას წინააღმდეგობას და გულრგრილები დარჩებიან მისი დახვეწილი და მიმზიდველი თამაშის სამყაროს წინაშე”.
GamesTM-ის რედაქტორმა დაწერა, რომ თამაში მძიმედ არის გაჟღენთილი RPG-ის ელემენტებით, თუმცა მისი მიმზიდველობა გაცილებით სცილდება ტრადიციულ RPG ჟანრს - არის ადვილად სათამაშო, უსაზღვროდ ამბიციური და თამაშის პროცესში მოითხოვს დეტალურ ყურადღებას. სკოტ ტობიასის (The A.V. Club) თქმით "თამაში ღირს იმად, რომ ითამაშოთ. ყოველი დეტალი გნსხვავდება მისი წინამორბდებისაგან და მოითხოვს დეტალურ რეაქციებს, რაც ქმნის მოქმედებებს მიმზიდველს.
შექებასთან ერთად ობლივიონმა მიიღო უარყოფითი შეფასებებიც. პატრიკ ჯოინტმა 1UP.com-დან გააკრიტიკა საუბრის სტილი პერსონაჟსა და NPC მოთამაშეს შორის. ჯასტინ სპირმა (GameSpy) გააკრიტიკა ჩატვირთვების ხანგრძილივობა და ასევე აღნიშნა სხვადასხვა ტიპის შეცდომები, მაგალითად გაუთვალისწინებელი მცურავი ობიექტები და ლაპარაკის დროს ტუჩების არასინქრონული მოძრაობა.
გაყიდვები
დადებით შეფასებასთან ერთად, თამაში წარმატებული აღმოჩნდა კომერციულადაც. 2006 წლის 10 აპრილის მონაცემით გაიყიდა დაახლოებით 1.7 მილიონი კომპია, 2007 წლის იანვრის მონაცემით - 3. მილიონი ასლი, 2011 წლის ნოემბრის მონაცემით - 3.5 მილიონი , ხოლო Electronic Entertainment Design and Researc-ზე დაყრდნობით, 2015 წლის 10 ნოემბრის მონაცემით, მსოფლიოს მასშტაბით თამაშის გაყიდვების საერთო რაოდენობა შეადგენს 9.5 მილიონ ასლს.
ჯილდოები
ობლივიონმა მიიღო უამრავი ჯილდო სხვადასხვა სათამაშო გამოცემისგან. 2006 წელს Spike TV Video Game Awards-სა და G-Phoria Video Game Awards-ის ცერემონიებზე მიენიჭა "წლის თამაშის" წოდება. ასევე Golden Joystick Awards-ის დაჯიოლდეობაზე მიიღო საიტ "PLAY.com Ultimate Game of the Year"-ის, "Xbox-ის წლის თამაშისა" და "ebuyer.com-ის PC-ის წლის თამაშის" ჯილდოები. ამავე წელს ობლივიონი დასახელდა "წლის საუკეთესო როლურ ვიდეო თამაშად" შემდეგი საიტებისგან: 1UP.com, G4 , IGN , GameSpy , GameSpot , Game Revolution, და ინტერაქტიული ხელოვნებისა და მეცნიერების აკადემია. 2007 წელს PC Gamer-მა ობლივიონი 100 ყველაზე საუკეთეოსო თამაშების სიაში პირველ ადგილზე დაასახელა. ამას გარდა, მსახიობმა პატრიკ სტიურტმა უილიამ სეპტიმის გახმოვანებისთვის მიიღო Spike TV award ჯილდო, ხოლო ჯერემი სოულს გადეცა MTV Video Music Award-ის ჯილდო საუკეთესო მუსიკის ნომინაციაში.
სქოლიო
კატეგორია:2006 წლის ვიდეო თამაშები კატეგორია:მოქმედებითი როლური ვიდეო თამაშები კატეგორია:Bethesda Game Studios-ის თამაშები კატეგორია:ფენტეზის ჟანრის ვიდეო თამაშები კატეგორია:Gamebryo ძრავის თამაშები კატეგორია:2006 წელს შექმნილი როლური ვიდეო თამაშები კატეგორია:ღია სამყაროს ვიდეო თამაშები კატეგორია:ერთმოთამაშიანი ვიდეო თამაშები კატეგორია:Take Two Interactive-ის თამაშები კატეგორია:The Elder Scrolls კატეგორია:Ubisoft-ის თამაშები კატეგორია:ვიდეო თამაშების გაგრძელებები კატეგორია:ვიდეო თამაშები შემუშავებული ამერიკის შეერთებულ შტატებში კატეგორია:ვიდეო თამაშები სქესის არჩევის შესაძლებლობით კატეგორია:Havok-ის ძრავის ვიდეო თამაშები კატეგორია:ვიდეო თამაშები გადმოტვირთვადი კონტენტებით კატეგორია:ვიდეო თამაშები დამატებებით კატეგორია:PlayStation 3-ის თამაშები კატეგორია:Windows-ის თამაშები კატეგორია:Xbox 360-ის თამაშები კატეგორია:2006 წლის საუნდტრეკები
ვედენის არხი
300px|მინი ვედენის არხი (Введенский канал) — არხი რუსეთში, საადმირალოს რაიონში, სანქტ-პეტერბურგში. არხის მშენებლობა მიმდინარეობდა 1807-1810 წლებში. მისი სიგრძეა 1,2 კილომეტრი.
ისტორია
არხის პროექტი ფ. ი. გერარდომ ჯერ კიდევ 1804 წელს შეიმუშავა. არხის გაჭრა დაიწყო ჯერ კიდევ 1807 წელს. ვედენის არხი იწყება, ობოვანის არხიდან, შემდგომ გაივლის ეგერსკის პოლკის ყოფილ ყაზარმებსა (მარცხენა მხრიდან) და ვიტებსკის სარკინიგზო მაგისტრალს (მარჯვენა მხრიდან) შორის, შემდეგ კვეთს ზაგოროდნის გამზირს, შემდეგი ადგილი რომელსაც არხი გაივლის ფონტანკა და ობუხოვის ხიდია. გამოიყენება ძირითადად ტვირთის გადასატანად, საკანალიზაციოდ და ასევე წყალმომარაგებისთვის უფრო მოგვიანებით არხს იყენებდნენ ნარჩენების კოლექციონერები. ვედენის არხზე აშენდა ოთხი ხიდი, ესენია: ალექსანდროვსკის ხიდი — ფონტანკას სანაპიროზზე; სითბური ხიდი — მესამე ჰიდროელექტრო სადგურის საპირისპიროდ; ეგერსკის ხიდი — ობოდნის არხის სანაპიროზე და ვედენის ხიდი, რომელიც კვეთს ზაგოროდნი გამზირს. ვედენის არხს ეს სახელი უწოდეს 1980 წლის 29 დეკემბერს, მანამდე მას ერქვა ვიტებსკის არხის სანაპირო. სხვადასხვა დროს მას ასევე უწოდებდნენ ახალ სემენოვსკის (სემენოვსკის პოლკის ყაზარმის მახლობლად მდებარეობის გამო). ამჟამინდელი სახელი ვედენი კი არხმა მიიღო ახლოს მდებარე ღვთისმშობლის ტაძრად მიყვანების სახელობის ეკლესიიდან.
რესურსები ინტერნეტში
კატეგორია:რუსეთის არხები
ეთერ გუგუშვილი
ეთერ ნიკოლოზის ასული გუგუშვილი (დ. 2 სექტემბერი, 1925, თბილისი — გ. 2 თებერვალი, 2005, იქვე) — ქართველი  თეატრმცოდნე, თეატრის ისტორიკოსი. საქართველოს (1967), აფხაზეთის (1974) და დაღესტნის (1984) ხელოვნების დამსახურებული მოღვაწე; ხელოვნებათმცოდნეობის დოქტორი (1971), პროფესორი (1973).
დაამთავრა მოსკოვის ანატოლი ლუნაჩარსკის სახელობის თეატრალური ხელოვნების სახელმწიფო ინსტიტუტი  1950 წელს. 1954-1955 წლებში მუშაობდა კულტურის სამინისტროში: იყო ხელოვნების საქმეთა მთავარი სამმართველოს უფროსის მოადგილე, შემდგომ სამმართველოს უფროსი; 1955-1972 წლებში შოთა რუსთაველის სახელობის საქართველოს სახელმწიფო თეატრალური ინსტიტუტის პრორექტორი, 1973-2005 წლებში — ინსტიტუტის რექტორი. წლების მანძილზე იყო საქართველოს თეატრის მოღვაწეთა კავშირის მდივანი და პრეზიდიუმის წევრი. 1990-1991 წლებში იყო საქართველოს რესპუბლიკის უზენაესი საბჭოს წევრი საქართველოს კომუნისტური პარტიიდან. ხელი მოაწერა საქართველოს სახელმწიფოებრივი დამოუკიდებლობის აღდგენის აქტზე (9 აპრილი, 1991). 1995 წლიდან იყო ვახტანგ ჭაბუკიანის სახელობის საერთაშორისო ცენტრის პრეზიდენტი. გამოქვეყნებული აქვს არაერთი სამეცნიერო და მეთოდოლოგიური ნაშრომი ქართული თეატრის შესახებ. დაჯილდოებულია კოტე მარჯანიშვილის სახელობის პრემიით (1974), ღირსების ორდენით (1996).
რესურსები ინტერნეტში
კატეგორია:დაბადებული 2 სექტემბერი კატეგორია:დაბადებული 1925 კატეგორია:გარდაცვლილი 2 თებერვალი კატეგორია:გარდაცვლილი 2005 კატეგორია:ქართველი თეატრმცოდნეები კატეგორია:თბილისში დაბადებულები კატეგორია:საქართველოს ღირსების ორდენის კავალრები კატეგორია:საქართველოს რესპუბლიკის I მოწვევის უზენაესი საბჭოს წევრები კატეგორია:საქართველოს სსრ-ის ხელოვნების დამსახურებული მოღვაწეები კატეგორია:საბჭოთა კავშირის კომუნისტური პარტიის წევრები ე
ვილიოსლადა-დე-კამეროსი
სქოლიო
კატეგორია:ლა-რიოხის მუნიციპალიტეტები
ალმალი
ალმალი (Almaly) — სოფელი აზერბაიჯანში,  დაშქესანის  რაიონში.
რესურსები ინტერნეტში
კატეგორია:დაშქესანის რაიონის სოფლები
შაჰმანსურლუ
შაჰმანსურლუ (Şahmansurlu) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ქალბაჯარის რაიონის სოფლები
ტილიანი
ტილიანი, მტილიანი, წუნარისხევი — მდინარე აღმოსავლეთ საქართველოში, ქურთის და თიღვის მუნიციპალიტეტებში. სოფელ ავნევთან მარცხენა მხრიდან უერთდება აღმოსავლეთის ფრონეს. სახელი „მტილიანი“ ბაღ-ბოსტნიან ადგილს ნიშნავს (რაც მიუთითებს მის გარშემო სოფლის მეურნეობის მაღალ დონეზე). მის ნაპირზე მდებარე ზემო ავნევს (დღ. ავნევის ნაწილი) მტილიანასაც უწოდებდნენ. ჯონდო გვასალიას მოხსენიებული აქვს როგორც ავნევის წყალი.
სქოლიო
კატეგორია:შიდა ქართლის მხარის მდინარეები
ნოვა-კანაან-დუ-ნორტი
ნოვა-კანაან-დუ-ნორტი (Nova Canaã do Norte) — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 301 მეტრზე. მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კოლიდერის შემადგენლობაში.
კლუჟის ჟუდეცი
რესურსები ინტერნეტში
კატეგორია:რუმინეთის ჟუდეცები
ნოვა-კანაან-დუ-ნორტი
რესურსები ინტერნეტში
კატეგორია:მატუ-გროსუს შტატის მუნიციპალიტეტები
კუწახტის ეკლესია
კუწახტის ეკლესია — ეკლესია ახმეტის მუნიციპალიტეტის სოფელ კუწახტაში. მდებარეობს სოფლის ჩრდილო-დასავლეთით, მინდორში. განეკუთვნება შუა საუკუნეებს.
ეკლესია დარბაზულია (4 X 3,2 მ), უაფსიდო. ნაშენია საშუალო ზომის ნატეხი ქვით და კირის დუღაბით. კედლები შიგნიდან შელესილია. ძეგლი დაზიანებულია: სახურავზე აყრილია საფარი და ზედ მცენარეულობაა ამოსული, ჩამონგრეულია ლავგარდანი და აქა-იქ საპირე წყობის ნაწილი.
შესასვლელი სამხრეთიდან აქვს. კარი თარაზულადაა გადახურული. აღმოსავლეთ კედლის ღერძზე ერთადერთი თაღოვანი სარკმელია გაჭრილი. სამხრეთ და ჩრდილოეთ კედლებში თითო სწორკუთხა ნიშია. შიგნით ეკლესია გადახურულია ცილინდრული კამარით.
აღმოსავლეთ ფასადზე, ფრონტონის წვეროს წყობაში ჩასმულ შირიმის ქვაზე, რელიეფური ჯვარია გამოსახული. ამავე ფასადს თაროსებრი ლავგარდნის მცირე ნაწილი შემორჩა.
რესურსები ინტერნეტში
კატეგორია:ახმეტის მუნიციპალიტეტის ტაძრები
გნდასარი
გნდასარი (Գնդասար) — მთა სომხეთში. მდებარეობს გეღარქუნიქისა და ვაიოცძორის პროვინციების საზღვარზე, სოფელ ჰორსიდან ჩრდილო-დასავლეთით 7 კილომეტრში. მწვერვალის სიმაღლე ზღვის დონიდან 2878 მეტრია და განლაგებულია გეღამის ქედის სამხრეთ დაბოლოებაზე. აგებულია ვულკანური ქანებით. ციცაბო ფერდობები დაფარულია მცენარეული საფარით.
სქოლიო
კატეგორია:სომხეთის მთები
აგია (კვიპროსი)
აგია (Αγιά), დილექაია (Dilekkaya) ან აგაქებირი (Agakebir) — სოფელი კვიპროსში, ნიქოზიის რაიონში. მდებარეობს ტიმბუს და ერჯანის საერთაშორისო აეროპორტის აღმოსავლეთით. სოფელი ჯერ კიდევ 1974 წლამდე თითქმის მთლიანად იქნა დასახლებული კვიპროსელი თურქებით. 1974 წლიდან ოკუპირებულია თვითგამოცხადებული ჩრდილოეთ კვიპროსის თურქული რესპუბლიკის მიერ.
სქოლიო
კატეგორია:კვიპროსის დასახლებული პუნქტები
ნებროთის წიგნი
ნებროთის წიგნი, ნებროთიანი — ქურუმთა წიგნი.
ნებროთის წიგნი პირველად ქართულ მატიანეებში გვხვდება ლეონტი მროველის ქართლის ცხოვრებაში მირიან მეფის დროს, როდესაც იწყება გამოკვლევა წმინდა ნინოს მიერ ნაქადაგები ახალი სჯულის — ქრისტიანობა.
ასევე გვხდება ჯუანშერის ქართლის ცხოვრებაში, როდესაც აღნიშნულ წიგნზე და მისი შინაარსის რაობაზე გაკვრით საუბრობს ვახტანგ გორგასალი.
XIX საუკუნეში დაიწყო აღნიშნული წიგნის ძიება და გამოვლინდა მისი ერთი პირი, რომელიც ხანძრის დროს განადგურდა.
დიმიტრი ბაქრაძეს აღნიშნულ წიგნთან დაკავშირებით ჰქონდა თავისი მოსაზრება:
ზაქარია ჭიჭინაძე გაკვრით საუბრობს აღნიშნულ წიგნზე.
სქოლიო
კატეგორია:ისტორიული წიგნები
ვლადიმერ გუგუშვილი
ვლადიმერ ივანეს ძე გუგუშვილი (დ. 17 დეკემბერი, 1934, თბილისი) — ქართველი გეოლოგი, გეოლოგიურ-მინერალოგიურ მეცნიერებათა დოქტორი (1981), პროფესორი (1991).
დაამთავრა თბილისის სახელმწიფო უნივერსიტეტის გეოგრაფიულ–გეოლოგიური ფაკულტეტი 1958 წელს. 1958–1960 წლებში მუშაობდა საქართველოს გეოლოგიურ სამმართველოსა და ა. თვალჭრელიძის სახ. კავკასიის მინერალური ნედლეულის ინსტიტუტში, 1960 წლიდან, დროგამოშვებით, საქართველოს მეცნიერებათა აკადემიის ა. ჯანელიძის სახელობის გეოლოგიურ ინსტიტუტში სხვადასხვა თანამდებობაზე. 1991–1994 წლებში იყო საქართველოს გეოლოგიის, გეოდეზიის და კარტოგრაფიის დეპარტამენტის დირექტორი, 2004–2006 წლებში — სააქციო საზოგადოება „მადნეულის“ სამეთვალყურეო საბჭოს თავმჯდომარე და პერსპექტიული განვითარების სამსახურის უფროსი. აღმოაჩინა ორი საბადო (ახალი ბედისეულის ბენტონიტური თიხები და მადნეულის კერამიკული ნედლეული). გუგშვილი იყო საქართველოს გეოლოგიური საზოგადოების ვიცე-პრეზიდენტი და დედამიწის შემსწავლელ მეცნიერებათა სამეცნიერო-საექსპერტო საბჭოს თავმჯდომარე. გუგუშვილის შრომები ეხება ვულკანოლოგიისა და პეტროლოგიის საკითხებს, სასარგებლო წიაღისეულის, მ. შ. ფერადი ლითონების საბადოების გენეზისისა და პოსტმაგმური პროცესების როლს დედამიწის ქერქის ფორმირების პროცესში.
რესურსები ინტერნეტში
კატეგორია:დაბადებული 17 დეკემბერი კატეგორია:დაბადებული 1934 კატეგორია:თბილისში დაბადებულები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ქართველი გეოლოგები ვ
კარბი (მრავალმნიშვნელოვანი)
სახელწოდება კარბი შეიძლება აღნიშნავდეს:
ვილავილის რაიონი
ვილავილის რაიონი (Distrito de Vilavila) — რაიონი პერუში, პუნოს რეგიონის ლამპის პროვინციაში. მდებარეობს ზღვის დონიდან 4 300 მეტრზე. 2007 წლის მონაცემებით, მოსახლეობა 1 046 ადამიანს შეადგენდა, სიმჭიდროვე 6.7 ადამიანი კმ²-ზე. ფართობი 156.65 კმ²-ია.
ყუშ-იუვასი
ყუშ-იუვასი (Quş yuvası) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ქალბაჯარის რაიონის სოფლები
დიაპაუზა
დიაპაუზა — სვენების პერიოდი ცხოველთა განვითარებაში, რასაც თან სდევს ნივთიერებათა ცვლის მკვეთრ დაქვეითება და ფორმაწარმოქმნითი პროცესების შეჩერება. დიაპაუზის დროს იმატებს ორგანიზმის გამძლეობა მავნე გარეგანი ზემოქმედებისადმი. ყოველი ბიოლოგიური სახეობის დიაპაუზა შეესაბამება სასიცოცხლო ციკლის გარკვეულ ფაზას. ამის მიხედვით არსებობს ემბრიონული დიაპაუზა, ლარვული დიაპაუზა, ჭუპრობის დიაპაუზა, იმაგინალური დიაპაუზა. ზოგჯერ აღინიშნება საზაფხულო დიაპაუზა, ე.წ. ესტივაცია.
ლიტერატურა
კატეგორია:ბიოლოგიური განვითარება კატეგორია:ცხოველთა ფიზიოლოგია კატეგორია:ეთიოლოგია
ალუნითდაღი
ალუნითდაღი (Alunitdağ) — სოფელი აზერბაიჯანში,  დაშქესანის  რაიონში. მოსახლეობის რაოდენობა  —  	726  კაცი.
რესურსები ინტერნეტში
კატეგორია:დაშქესანის რაიონის სოფლები
ბოსნიის ოსმალო გუბერნატორების სია
ამ სტატიაში წარმოდგენილია ბოსნიის ოსმალო გუბერნატორების (ფაშების) სია.
კატეგორია:ოსმალეთის იმპერია
აშაღი-დაშქესანი
აშაღი-დაშქესანი (Aşağı Daşkəsən) — სოფელი აზერბაიჯანში,  დაშქესანის  რაიონში. მოსახლეობის რაოდენობა  —  	 385   კაცი.
რესურსები ინტერნეტში
კატეგორია:დაშქესანის რაიონის სოფლები
ნოვა-გუარიტა
ნოვა-გუარიტა (Nova Guarita) — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 300 მეტრზე. მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კოლიდერის შემადგენლობაში.
2010 წლის მონაცემებით, მოსახლეობა 4 932 ადამიანს შეადგენდა, მოსახლეობის სიმჭიდროვე 4.43 კმ²-ზე. ფართობი 1 114 კმ²-ია.
რესურსები ინტერნეტში
კატეგორია:მატუ-გროსუს შტატის მუნიციპალიტეტები
გეშტალტფსიქოლოგია
გეშტალტფსიქოლოგია (Gestalt-დან — პიროვნება, ხატი, ფორმა) — XX საუკუნის დასაწყისის სკოლა ფსიქოლოგიაში. დაფუძნებულია 1912 წელს მაქს ვერთჰაიმერის მიერ.
ძირითადი თეორიული დებულებები
ფსიქოლოგიის პირველად მოცემულობებს წარმოადგენენ ერთიანი სტრუქტურები (გეშტალტები), რომლებიც პრინციპულად არ დაიყვანებიან მათ შემადგენელ კომპონენტებზე. გეშტალტებს აქვთ თავისი მახასიათებლები და კანონები, კერძოდ, „დაჯგუფების კანონი“, მიმართების კანონი“ (ფიგურა/ფონი). ქრისთიან ფონ ერენფელსი (1859-1932), გეშტალტ-ფსიქოლოგიის ერთ-ერთი წინამორბედი, ჯერ კიდევ გასული საუკუნის დასაწყისში აღნიშნავდა, რომ „მთელი - ეს გარკვეული რეალობაა, განსხვავებული მისი ნაწილების ჯამისაგან“. გეშტალტი (გერ. Gestalt - ფორმა, ხატი, სტრუქტურა) აღქმული საგნების სივრცობრივ-თვალსაჩინო ფორმაა, რომელთა არსებითი თვისებების გაგება შეუძლებელია შემადგენელ ნაწილთა თვისებების შეჯამებით. ამის ერთ-ერთი ნათელი მაგალითი - კელერის მიხედვით - არის მელოდია, რომელსაც ჩვენ ვცნობთ იმ შემთხვევაშიაც კი, თუ იგი სხვა ტონალობებში არის ტრანსპონირებული. როდესაც ჩვენ მელოდიას მეორეჯერ ვისმენთ, ვცნობთ მას მეხსიერების შემწეობით. ხოლო თუ მისი ტონალობა შეიცვლება, ჩვენ მაინც აღვიქვამთ მელოდიას როგორც ნაცნობს. გეშტალტ-ფსიქოლოგია წარმოიშვა აღქმის გამოკვლევებიდან. მისი ყურადღების ცენტრშია ფსიქიკისათვის დამახასიათებელი ტენდენცია ცდის, როგორც გაგებისათვის ხელმისაწვდომი მთელის, ორგანიზაციისა. მაგალითად, „ნახვრეტებიანი“ (არასაკმარისი ნაწილებით) ასოების აღქმისას ცნობიერება ცდილობს შეავსოს ხარვეზი, და ჩვენ ვცნობთ მთელ ასოს. თავისი არსებობით გეშტალტ-ფსიქოლოგია დავალებულია მაქს ვერთჰაიმერის, კურტ კოფკასა და ვოლფგანგ კელერისაგან, - გერმანელი ფსიქოლოგებისაგან, რომელთაც წამოაყენეს ფსიქიკის შესწავლის პროგრამა ერთიანი სტრუქტურების, - გეშტალტების - თვალსაწიერიდან. გამოვიდნენ რა მანამდე არსებული ფსიქოლოგიის ხელმძღვანელი პრინციპის წინააღმდეგ, რომლის თანახმადაც ცნობიერება დანაწევრებულია ელემენტებად  და მათგან არიან აგებული რთული ფსიქიკური ფენომენები, მათ წამოაყენეს ხატის მთლიანობისა და მისი თვისებების  შემადგენელი ნაწილების თვისებათა ჯამზე  დაუყვანებლობის იდეა. ამ თეორეტიკოსების აზრით, საგნები, რომლებიც ჩვენს გარემოცვას ქმნიან, გრძნობათა ორგანოებით აღიქმებიან არა როგორც ცალკეული ობიექტები, არამედ როგორც ორგანიზებული ფორმები. აღქმა არ დაიყვანება შეგრძნებათა ჯამზე, ფიგურის თვისებები კი არ აღიწერებიან ნაწილების თვისებებით. საკუთრივ გეშტალტი წარმოადგენს ცალკეულ მოვლენათა მრავალგვარობის მომაწესრიგებელ ფუნქციონალურ სტრუქტურას.
გეშტალტიზმის პრინციპები
მინი|მარჯვნივ|სიახლოვის პრინციპი მინი|მარჯვნივ|შეკრულობის პრინციპი აღქმის ყველა ზემოთჩამოთვლილი თვისება - კონსტანტები, ფიგურა, ფონი - ქმნიან მიმართებებს და წარმოაჩენენ ახალ თვისებას.სწორედ ეს არის გეშტალტი: ფორმის თვისობრიობა. აღქმის ერთიანობა და მისი მოწესრიგებულობა მიიღწევიან შემდეგი პრინციპების შემწეობით: მინი|მარჯვნივ|მსგავსების პრინციპი